Na novo ljeto
<s><poem>
Noć bajna hladnu zemlju grli,
A nebom bijeli mjesec hrli,
Uz njega zvijezde sitne sjaju -
A staro ljeto ide kraju.</s>

<s>Sve svojim velom sanak skriva,
I majka zemlja tiho sniva,
Tek moje oči u noć zure,
I moje misli svijetom jure.</s>

<s>I ponoć ide s novim ljetom
I dijeli dare ovim svijetom
Ja jedan darak ištem samo:
Oh, daj mi mira, mira amo!</s>

<s>Sad duhne vjetar jače, jače
I zuji tužno k'o da plače.</s><s>Nad mojom dušom neveselom?</s><s>Il' vrijedi plač taj svijetu cijelom?</s>

<s>Već prođe ponoć.</s><s>Oči snene
Na počinak mi zatvorene.</s><s>Iza sna čujem: vjetar svira,
Iza sna jecam: Mira, mira...</poem></s>

<s>Musa Ćazim Ćatić</s>

